KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2022. november 23-i ülésére)


TÁRGY:		A 6200 KISKŐRÖS, RÁKÓCZI F. UTCA 37. SZÁM ALATTI ÖNKORMÁNYZATI KÖZÖS TULAJDONBAN LÉVŐ INGATLAN ÉRTÉKESÍTÉSE


Belák Zoltán kérelemmel fordult Kiskőrös város polgármesteréhez a Kiskőrös, Rákóczi F. utca 37. szám alatti lakóingatlan (a továbbiakban: ingatlan) megvásárlása tárgyában.
Az 1410 hrsz-ú, 377 m2 alapterületű, kivett lakóház, udvar rendeltetésű, természetben 6200 Kiskőrös, Rákóczi F. utca 37. szám alatti ingatlan Kiskőrös Város Önkormányzata forgalomképes/üzleti vagyonát képezi 12/48-ad tulajdoni hányadban.
Az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet (a továbbiakban: Vagyonrendelet) 14. § (1) bekezdése alapján az önkormányzati vagyon körébe tartozó vagyontárgy tulajdonjogának átruházása esetén az adott vagyontárgy induló forgalmi értékének meghatározásáról a Polgármesteri Hivatal, az általa megjelölt szakértő útján gondoskodik. Az ingatlanforgalmi szakértő az ingatlan forgalmi értékét 6.400.000,-Ft összegben állapította meg. Az ingatlan vételára tulajdoni hányad arányában: 1.600.000,-Ft. 
A vagyonrendelet 12. § (4) bekezdés b) pontjában foglalt felhatalmazás alapján Kiskőrös Város Polgármestere a fentiekben nevesített önkormányzati tulajdonrészt értékesítésre jelülte ki, tekintettel arra, hogy az ingatlan önkormányzati feladatellátást nem szolgál, valamint az Önkormányzatnak csupán tulajdonrésze van az ingatlanban.
A Vagyonrendelet értelmében a visszterhes tulajdonjog átruházás szerződésben foglalt feltételeiről a Képviselő-testület jogosult dönteni.
Fentiekre tekintettel javaslom, hogy a Képviselő-testület a határozat-tervezetben foglaltak szerint hozza meg döntését.


Kiskőrös, 2022. november 15.

Domonyi László s.k.,
      polgármester


HATÁROZAT-TERVEZET

A Képviselő-testület

1) hozzájárul ahhoz, hogy Kiskőrös Város Önkormányzata adásvétel útján értékesítse a Kiskőrös, 1410 hrsz-ú, 377 m2 alapterületű, kivett lakóház, udvar rendeltetésű, természetben 6200 Kiskőrös, Rákóczi F. utca 37. szám alatti ingatlanban lévő 12/48-ad tulajdoni hányadú forgalomképes vagyonát, a határozat-tervezet mellékletét képező adásvételi szerződésben foglalt visszterhes tulajdonjog átruházási feltételekkel, 1.600.000,-Ft összegben.
2) felhatalmazza a polgármestert a határozat-tervezet mellékletét képező adásvételi szerződés aláírására, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő átvezetésére.


Felelős: 	polgármester
Határidő:	azonnal

